Þriggja bíla árekstur varð undir Hafnarfjalli sl. sunnudag . Ástæða óhappsins er rakin til þess að tveir ökumenn vildu aka fram úr öðrum bíl samtímis . Tókst ekki betur til en þeir lentu utan í bílnum sem ekið var framúr . Sem betur fer urðu ekki teljandi meiðsli á fólki í óhappinu fremur en þremur öðrum sem urðu í umdæmi lögreglunnar í Borgarfirði og Dölum í vikunni sem leið . Tuttugu og fimm ökumenn voru kærðir fyrir hraðakstur . Þar af fjórir innanbæjar og var hraðast ekið á 84 þar sem hámark er 50 . Á þjóðveginum voru þeir ólöglegu að aka hraðast á 131 , en flestir á bilinu 114 - 125 km hraða þar sem hámark er 90 km . Fimm lömb létu lífið í umferðinni í vikunni . Eitt líkamsárásarmál var kært til lögreglu og var þar um heimilisofbeldi var að ræða . Fjögur minniháttar þjófnaðarmál komu upp í vikunni og er eitt þeirra í það minnsta upplýst . Þá komu inn á borð lögreglu tvö hegningarlagabrot þar sem svokallaðir “ hakkarar ” höfðu komist inn í tölvukerfi .